ceny vo frankfurte
národnou menou je euro, peniaze teda pred cestou zamieňať nemusíte.
hľadáte hotel vo frankfurte? ubytovanie v štvrti westend, ktorá je obývaná finančníkmi a bankármi (nachádzajú sa tu mrakodrapy), patrí rozhodne k tým drahším. lacnejšie ubytovanie nájdete v blízkosti vlakovej stanice (bahnhofviertel). Štvrť však nepatrí práve k tým najbezpečnejším. pomerne výhodnou alternatívou pre ubytovanie je teda štvrť sachsenhausen, v ktorej sú mnohé podniky a reštaurácie. Štvrť je vzdialená od starého mesta len 15-20 minút chôdze cez most. ceny ubytovania si môžete skontrolovať a rezervovať ubytovanie priamo cez pelikán.
najrýchlejším spôsobom prepravy po frankfurte je metro u- bahn. po centre jazdia aj autobusy a električky. lístok na jednu jazdu stojí približne 2,90 eur. ak budete využívať mestskú dopravu častejšie, oplatí sa vám zvážiť kúpu jednodňového lístka, ktorý stojí okolo 7,20 eur. prímestské vlaky s-bahn jazdia tak po centre, ako aj po vzdialenejších perifériách mesta. 
Šoférovanie po meste je relatívne nekomplikované, problematický je však nedostatok parkovacích miest. ak rozhodnete preskúmať mesto vo vlastnej réžii, auto vám odporúčame požičať už pri letisku. rezervovať si ho môžete aj priamo cez pelikán.
na slovensku je rovnaký čas ako vo frankfurte.